Document ID: 32007R0115

KOMISJONI MÄÄRUS (EÜ) nr 115/2007,
7. veebruar 2007,
millega muudetakse määrust (EÜ) nr 60/2004 seoses turult kõrvaldamata suhkru ülemääraste koguste eest nõutud summade kandmisega ühenduse eelarvesse
EUROOPA ÜHENDUSTE KOMISJON,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiku,
ning arvestades järgmist:
(1)
Vastavalt komisjoni 14. jaanuari 2004. aasta määruse (EÜ) nr 60/2004 (millega sätestatakse suhkrusektori üleminekumeetmed Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu) (1) artikli 7 lõikele 2 tuleb turult kõrvaldamata ülemääraste koguste eest kõnealustelt liikmesriikidelt kõnesoleva määruse artikli 6 lõike 2 kohaselt sissenõutav summa kanda ühenduse eelarvesse nelja võrdse osamaksena hiljemalt iga aasta (2006, 2007, 2008 ja 2009) 31. detsembriks.
(2)
Komisjoni 13. novembri 2006. aasta otsusega 2006/776/EÜ (turult kõrvaldamata jäänud ülemäärastelt suhkrukogustelt tasutavate summade kohta) (2) on iga liikmesriigi puhul kindlaks määratud summa, mis tuleb tasuda komisjoni 31. mai 2005. aasta määrusega (EÜ) nr 832/2005 (millega määratakse suhkru, isoglükoosi ja fruktoosi ülemäärased kogused Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks) (3) kindlaksmääratud ülemääraste suhkrukoguste eest, mille kohta ei ole 31. märtsiks 2006 esitatud asjakohast turult kõrvaldamise tõendit.
(3)
Nõukogu 22. mai 2000. aasta määruse (EÜ, Euratom) nr 1150/2000 (millega rakendatakse ühenduste omavahendite süsteemi käsitlev otsus 2000/597/EÜ, Euratom) (4) artikli 6 lõike 3 punkti a kohaselt tuleb vastavalt kõnealuse määruse artiklile 2 kindlaksmääratud maksud kanda raamatupidamisarvestusse hiljemalt esimesel tööpäeval pärast maksu kindlaksmääramise kuule järgneva teise kuu 19. kuupäeva.
(4)
Vastavalt määruse (EÜ) nr 60/2004 artikli 7 lõikele 1 pidid liikmesriigid esitama 31. märtsiks 2006 komisjonile tõendi ülemääraste koguste kõrvaldamise kohta turult. Teatavatel juhtudel oli esitatud tõendite kohta siiski vaja nõuda täiendavat teavet. Kõnealuse täiendava teabe saamisel tekkinud viivituste ning teabe põhjalikuks analüüsimiseks kulunud aja tõttu ei olnud võimalik asjaomastele liikmesriikidele teatada 31. oktoobriks 2006 makstavate maksude summat. Järelikult tuleks määruses (EÜ, Euratom) nr 1150/2000 sätestatud eeskirjade järgimiseks kohandada määruse (EÜ) nr 60/2004 artikli 7 lõikega 2 esimese osamakse tasumiseks kindlaksmääratud tähtaega.
(5)
Seetõttu tuleks määrust (EÜ) nr 60/2004 vastavalt muuta.
(6)
Käesoleva määrusega ette nähtud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 60/2004 artikli 7 lõige 2 asendatakse järgmisega.
“2. Kui kogu ülemäärase koguse või selle osa kõrvaldamise kohta turult ei esitata tõendit lõike 1 kohaselt, nõutakse uuelt liikmesriigilt sisse kõrvaldamata jäänud kogusele vastav summa, mis on korrutatud CN-koodi 1701 99 10 alla kuuluva valge suhkru suhtes ajavahemikul 1. maist 2004 kuni 30. novembrini 2005 kohaldatava suurima eksporditoetusega. 25 % suurune osa kogusummast kantakse ühenduse eelarvesse hiljemalt 31. jaanuariks 2007, 31. detsembriks 2007, 31. detsembriks 2008 ja 31. detsembriks 2009. 2005./2006. turustusaasta toodangumaksude arvutamisel võetakse arvesse kogusummat.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. veebruar 2007

Labels: 7
15
17